钦定古今图书集成/明伦汇编/氏族典/第190卷 > 萧得里底
## 钦定古今图书集成/明伦汇编/氏族典/第190卷 > 萧得里底

按《辽史萧得里底传》：“得里底字纯邻，晋王孝先之孙。
父撒钵，历官使相。得里底短而偻，外谨内倨。太康中，
补祗候郎君，稍迁兴圣宫副使，兼同知中丞司事。大
安中，燕王妃生子，得里底以妃叔故，历宁远军节度
使，长宁宫使。寿隆二年，改同知南京留守事。乾统元
年，为北面林牙，同知北院枢密事。四年，知北院枢密”
事。天庆三年，加守司徒，封兰陵郡王。女直初起，朝议多欲举兵往讨，得里底独阻之，以至败衄。天祚以得
里底不合人望，出为西南面招讨使。八年，召为北院
枢密使，宠任弥笃。保大二年，金兵逾岭，得里底为耶
律高山奴执送。金兵伺守者怠，亡归，复为耶律九斤
所得，送之耶律淳。时淳已僭号，得里底自知不免，不
食数日卒。子么撒，为金兵所杀。